Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Ezt követõen a 2006. február 16-án kihirdetett, az Európai Unióról szóló Szerzõdés K.3. cikkén alapuló, az Európai Rendõrségi Hivatal létrehozásáról szóló, 1995. július 26-án kelt Egyezmény (Europol Egyezmény) és Jegyzõkönyveinek kihirdetésérõl, valamint a Rendõrségrõl szóló 1994. évi XXXIV. törvény módosításáról szóló 2006. évi XIV. törvény hatályon kívül helyezte a NEBEK adatvédelmi felelõsére vonatkozó rendelkezéseket, s az adatvédelmi biztost jelölte meg az Europol Egyezmény 23. cikke szerinti önálló nemzeti adatvédelmi felügyelõ hatóságként, valamint a
Paragraph Index: 222

2006. április 24–25-én a magyar adatvédelmi biztos adott otthont a Tavaszi Konferenciának. A konferenciát a köztársasági elnök úr levélben köszöntötte, amelyben többek között arra is rámutatott, hogy „Az adatvédelem mindig példával szolgál a nagyközönségnek arra, hogy semmiféle – bármilyen jogos – politikai igény sem hagyhatja figyelmen kívül a szabadságjogokban rejlõ korlátokat... Napjainkban arra kell figyelmeztetni, hogy a terrorizmus elleni harc sem szolgálhat feltétel nélküli indokul az információs önrendelkezés korlátozására. Ehelyett egy új, gondosan elõállított egyensúly kidolgozásáról lehet szó.” 2007/67/II. szám A konferencia nyitóbeszédét Dr. Baka András, az Európai Emberi Jogi Bíróság bírája tartotta, kiemelve az adatvédelemnek emberi jogi bírói gyakorlatban betöltött fontos szerepét. A konferencia programja a továbbiakban a legaktuálisabb adatvédelmi témákat érintette. Az elõadók a harmadik pillér adatvédelme, a földrajzi helymeghatározás, a munkáltatói információs ellenõrzõ rendszer, a történeti és tudományos kutatás során az adatvédelem, az adatvédelmi hatóságok mûködésének hatékonysága, a nemzeti egészségügyi adatbázisok és a genetikai adatok terén a legújabb fejleményeket, a tagállami szabályozásokat és rendszereket mutatták be. A konferencia nyilatkozatot fogadott el, amely a harmadik pillérbeli, a bel- és igazságügyi együttmûködést érintõ intenzív jogszabályalkotás során felhívja a figyelmet az adatvédelmi elvek megfelelõ szintû figyelembevételére, továbbá magas szintû és harmonizált adatvédelmi standardok kialakítására e területen. Ez a Hágai Program logikus következménye, mely szerint a szabadság, biztonság és igazságosság biztosítása az Európai Unió mint egész feladatának oszthatatlan eleme, valamint olyan területeken, mint a Vízuminformációs Rendszer (VIS), a Schengeni Információs Rendszer II (SIS II) vagy az igazság- és belügy terén az európai adatbázisok közötti kölcsönös átjárhatóság, nemrégiben EU-szinten tett lépések következménye. Csak ilyen standard kialakításával lehet majd elérni az EU bûnüldözési hatóságai között az információcsere létezõ és jövõbeli formái közötti megfelelõ egyensúlyt, és egyrészt az EU-ban élõ állampolgárok biztonságának, másrészt a szabadság, biztonság és igazságosság területén a polgári szabadságjogok biztosításakor eleget tenni az arányossági alapelvnek. Az Adatvédelmi Biztosok 28. Nemzetközi Konferenciája Évente rendezik az Adatvédelmi Biztosok Nemzetközi Konferenciáját, melynek 2006. november 2-án és 3-án London volt a helyszíne. A konferencia egyetlen központi témaként a „megfigyelt társadalom” hatásaival foglalkozott. Az elõadások foglalkoztak többek között a megfigyelés jövõjével, a jogainkra leselkedõ veszélyekkel és kockázatokkal, a múltbéli tapasztalatokkal, a jogérvényesítéssel, a magánszféra és a bûnözés kapcsolatával, az állam információfelhasználásával, a fogyasztói és üzleti érdekek szembeállításával. Dr. Baka András, az Európai Emberi Jogi Bíróság bírája az emberi jogok viszonyait a megfigyelt társadalomban vizsgálta meg és adta elõ prezentációjában. A résztvevõk által elfogadott záró közleményben a biztosok kiemelték, hogy a mindennapjainkban is jelenlévõ megfigyelési tevékenységek jelentõs kockázattal járnak az emberek magánszférájának korlátozása terén. A konferencia megállapította, hogy a megfigyelés törvényességének fontos biztosítéka az adatvédelmi szabályozás. Kiemelkedõ jelentõsége van annak, hogy az emberek bízzanak a megfigyelési tevékenységekben, illetve abban, hogy a magánéletükbe történõ bármiféle beavatkozás szükséges célból történik és arányosan. Habár a megfigyelt társadalom kérdése meghaladja az adatvédelem területét, az adatvédelmi hatóságok szerepe nélkülözhetetlen. A biztosok elkötelezettek, és komoly erõfeszítéseket tesznek a jövõben is annak érdekében, hogy a modern információs társadalomban nélkülözhetetlen adatvédelmi biztosítékokat és szabályozó eszközöket a kihívásoknak megfelelve idõszerûen fenntartsák. Az európai adatvédelmi hatóságok nyilatkozatot fogadtak el a londoni konferencia keretén belül, különös figyelemmel a rendvédelmi célból történõ, határon átnyúló információáramlásra. Az európai adatvédelmi hatóságok felhívják a tagállamokat, hogy tartsák tiszteletben és erõsítsék meg az EU állampolgárainak polgári szabadságjogait úgy, hogy biztosítják a rendvédelmi célokat szolgáló adatkezelésekre vonatkozó adatvédelem magas szintû és harmonizált színvonalát, és megfelelõ adatvédelmi rendszert alakítanak ki, mely nemcsak a tagállamok közötti adatcsere esetén alkalmazandó, hanem minden, a rendvédelem céljából kezelt személyes adat esetén is. A védelem magas szintjét kell biztosítani a harmadik országokba és nemzetközi szervezetekhez irányuló adattovábbítások esetében, amelyeknek közös európai standardokon alapuló megfelelõségen kell nyugodniuk. Rendõrségi munkacsoport A rendõrségi munkacsoport az európai adatvédelmi biztosok konferenciája által felállított munkacsoport, amely a biztosok konferenciája elé kerülõ, különösen a büntetõügyekben folytatott rendõrségi és igazságügyi együttmûködésre vonatkozó dokumentumok elõkészítõ szerve. A rendõrségi munkacsoport jelenlegi elnöke a magyar adatvédelmi biztos. Budapesten megrendezett konferenciájukon az európai adatvédelmi biztosok felkérték a rendõrségi munkacsoportot, hogy néhány aktuális témakört részletesen dolgozzon ki, és megállapításairól a biztosok következõ találkozóján adjon tájékoztatást. A megvizsgálandó témakörök a hozzáférhetõség elve, az ellenõrzés/felügyelet kérdésköre, biometria, az adatok felhasználásának nagyobb átláthatósága és az adatmegõrzés. A munkacsoport megkezdte a munkaanyagok kidolgozását. A munkacsoport októberi ülésén beszámolót hallgatott meg a büntetõügyekben folytatott, a rendõrségi és igazságügyi együttmûködés keretében feldolgozott személyes adatok védelmérõl szóló kerethatározat tervezetnek a Tanácsnál folyó elõkészítésérõl. A tervezet kidolgozása során az egyik legvitatottabb kérdés a tervezet hatálya. Egyes elképzelések szerint a kerethatározatot csak a határon átnyúló adatcsere esetén kell alkalmazni, más vélemények szerint a kerethatározat hatályának ki kell terjednie azon nemzeti adatkezelésekre is, amelyek a rendvédelem célját szolgálják. A rend- 2007/67/II. szám õrségi munkacsoport által összeállított dokumentum alapján az európai adatvédelmi hatóságok vezetõi 2006. november 2-i nyilatkozatukban felhívják a figyelmet arra, hogy az adatvédelem elveit az szolgálja leginkább, ha a kerethatározat tervezet hatálya a szélesebb körû megoldásra terjed ki. Ez a megoldás a rendõrségi és igazságügyi együttmûködés hatékonyságát is elõsegíti. A munkacsoport decemberi ülésén a rendvédelem terén a hozzáférhetõség elvének alkalmazásáról szóló munkaanyag elõzõ ülésen már megkezdett részletes kidolgozását folytatta. Részvétel Ikerintézményi Fejlesztési Programban Az Adatvédelmi Biztos Irodája 2006 elején Bulgária Adatvédelmi Bizottsága adminisztratív megerõsítésére kiírt Ikerintézményi Fejlesztési Programban (Twinning) vett részt. A projekt célja a bolgár intézmény adminisztratív kapacitásának növelése mellett a személyes adatok védelmére vonatkozó jogszabályok implementálásához, érvényesítéséhez szükséges feltételek nyújtása volt. Az Európai Unió Bizottságának benyújtott írásbeli pályázatunk részletesen, alapvetõ periodikus struktúrában határozta meg a fejlesztési tervet. A magyar delegáció által készített elõterjesztés a bolgár Adatvédelmi Bizottság minden strukturális részlege számára történõ segítségnyújtást célozta. Ez magában foglalta a lehetõ legjobb és leghasznosabb gyakorlati megoldásokat az adatvédelmi szabályok hatékony és eredményes implementálása céljából úgy, hogy a lehetõ legtöbbet lehessen kihozni az ámbár különbözõ, mégis hatékony szervezeti mûködésre alapozott gyakorlatból és a tapasztalatokból, melyek átadására az Adatvédelmi Biztos Irodája egyébként is nyitott. A Twinning projektre vonatkozó magyar elõterjesztés felépítése a megvalósítandó célokhoz és részfeladatokhoz igazodik, ezért rövid, közép és hosszú távú modulokba rendeztük a programokat. A modulok magukban foglalták az intézmény fejlesztését, kapacitásának növelését, a szakképzést az eredményesebb mûködés elérése céljából. A szakmai képzésbe tartozott az Európai Unió elvárásainak, követelményeinek megfelelõ, adatvédelemmel kapcsolatos jogszabályi, gyakorlati (panaszügyintézés, hivatalból vagy beadvány alapján indított vizsgálatok), technikai és informatikai ismeretek átadása. A szóbeli meghallgatásra és prezentációra Szófiában került sor, ahol mind a bolgár Adatvédelmi Bizottságnak, mind az Európai Unió Bizottságának a munkatársai további lényegretörõ tájékoztatást kaptak az intézmény fejlesztését célzó, a magas szintû és hatékony mûködést, illetve az Európai Unió által elfogadott és érvényesített legjobb gyakorlatát szem elõtt tartó javaslatunkból. Az Ikerintézményi Fejlesztési Programban való részvétel kapcsán szerzett tapasztalatok jelentõs fontossággal bírnak, a jövõben eredménnyel lehet azokat kamatoztatni. Nemzeti szakértõk az európai uniós intézményekben Örömmel számolhatok be arról, hogy az Adatvédelmi Biztos Irodája 2006-ban a nemzetközi, európai uniós színtéren, az uniós intézményekben is képviseltette magát, mivel két munkatársamnak is sikerült nemzeti szakértõként (úgynevezett Seconded National Expert) tapasztalatot szerezni. Dr. Szabó Endre, az adatvédelmi fõosztály munkatársa 2006 februárjában kezdte meg a nemzeti szakértõi kiküldetést Brüsszelben az Európai Adatvédelmi Biztos Hivatalánál. Kiküldetése 2007. július 30-ig tart. A nemzetközi fõosztálytól Dr. Halmos György az Európai Unió Igazságügyi Együttmûködési Egységénél (Eurojust) Hágában helyettesítette 2006 májusától fél éves idõtartamban az Eurojust adatvédelmi tisztviselõjét. A nemzeti szakértõi állásokra jellemzõen a tagállamok közigazgatási intézményeiben foglalkoztatott köztisztviselõk jelentkezhetnek. A státusz kettõs szerepet tölt be: egyrészt hasznos a fogadó és a küldõ intézmény közötti tapasztalatcsere, másrészt a késõbbi együttmûködés szempontjából. A fogadó intézmény szempontjából azért elõnyös, mert a szakértõ az adott szakterületen kiírt állásnak, feladatnak megfelelõ speciális szakterület ismerettel rendelkezik, amely alapvetõen az intézményi sajátosságokra tekintet nélkül a fogadó intézményben is alkalmazható. A küldõ intézmény szempontjából pedig hasznos, hogy a szakértõ a szakterülthez kapcsolódóan gyakorlati tapasztalatot szerez speciálisan az Unió, az uniós intézmény(ek) mûködésére, az uniós joganyag konkrét alkalmazására vonatkozólag, bõvítve ezzel a hazai tudásbázist. Alább az Eurojust adatvédelmi tisztviselõjének tevékenységét foglaljuk össze. I. Az Eurojust rövid bemutatása

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes